《睡》
宋代·王禹偁

此境一何醇，熙熙别得春。
有声皆俗格，无梦是天真。
壁上登山屐，床头漉酒巾。
轻轻龟喘息，苒苒蝶精神。
滞寂通禅理，无何等道人。
曲肱高胜枕，藉草软于茵。
吟苦魂初瞑，杯酣味更珍。
觉知身是幻，静与死为邻。
酷恨巢檐燕，生憎欸户宾。
功成归展转，先兆自嚬呻。
不入荣名客，还宜放逐臣。
东窗一丈日，且作自由身。

作者简介：王禹偁(chēng)（954—1001）北宋白体诗人、散文家。字元之，汉族，济州巨野（今山东省巨野县）人，晚被贬于黄州，世称王黄州。太平兴国八年进士，历任右拾遗、左司谏、知制诰、翰林学士。敢于直言讽谏，因此屡受贬谪。真宗即位，召还，复知制诰。后贬知黄州，又迁蕲州病死。王禹偁为北宋诗文革新运动的先驱，文学韩愈、柳宗元，诗崇杜甫、白居易，多反映社会现实，风格清新平易。词仅存一首，反映了作者积极用世的政治抱负，格调清新旷远。著有《小畜集》。